'Hy gaan dit van alle kante kry' – politieke ontleder oor staatsrede | Maroela Media
Pres. Cyril Ramaphosa sal Donderdagaand sy staatsrede lewer terwyl hy polities ál meer broos voorkom weens massiewe gesondheids- en ekonomiese krisisse asook 'n verdeelde regerende party.
Suid-Afrika is steeds die Afrika-land wat die swaarste deur die Covid-19-pandemie getref word en die ekonomie steier onder afsonderingsregulasies. Suid-Afrika is boonop stadig uit die blokke wat die toedien van die entstof betref.
"Hy gaan dit van alle kante kry," voorspel prof. Amanda Gouws, politieke wetenskaplike aan die Universiteit Stellenbosch.
Om sake te vererger, lyk dit of Ramaphosa sukkel om sy gesag in die ANC af te dwing met toenemende vyandigheid van faksies in die regerende party en opposisiepartye wat hom daarvan beskuldig dat hy nie korrupsie in bedwang kan bring nie.
"Solank jy 'n stryd binne jou eie party moet voer, is dit baie moeilik om 'n gevoel van stabiliteit buite die party te skep," sê Gouws.
Ramaphosa is ook versigtig om sy medepartylede wat van korrupsie verdink word, onder wie oudpres. Jacob Zuma en ANC-sekretaris-generaal Ace Magashule, te roskam. Gouws meen Ramaphosa se hande is vasgebind aangesien enige optrede teen die Zuma-faksie heel waarskynlik tot 'n "ernstige politieke uitval" sal lei.
"Dit lyk tans of ons 'n afwesige president het," sê Gouws.
Maroela Media het vroeër berig Suid-Afrika het teen Woensdagaand altesaam 1 482 412 bevestigde Covid-19-gevalle gehad en 3 159 nuwe gevalle is aangemeld. Nog 276 Covid-19-verwante sterftes is in Suid-Afrika bevestig, wat die totaal op 47 145 te staan bring.
Die regering het nou sy oog op die Johnson & Johnson-entstof nadat hy die eerste fase van sy entstofprogram tydelik opgeskort het, aangesien navorsing getoon het die AstraZeneca-entstof het moontlik nie dieselfde doeltreffendheid teen die 501Y.V2-variant nie.
Wag skiet sy toesighouer
My fellow South Africans – I have nothing to say…..
Kom parlement weer Vrydag bymekaar sodat NDZ kan verander wat Cyril Donderdag gese het?
Dit is maar sy eie skuld aangesien hy te lamsakkig is.
Gaan hy die Afrikaner weer geblameer vir alles wat fout is?
Hoekom treë hy nie op teen korrupte politici ne maar amptenare word vervolg.Staan hyself agter die deur.Zuma en Magashule gaan die wêreld vir hom nog warm maak.